|  |  |  |
| --- | --- | --- |
| Vår saksbehandler: Marianne Westbye  Direkte tlf: 23 30 13 51  E-post: marianne.westbye@utdanningsdirektoratet.no | Vår dato:  28.1.2015 | Vår referanse:  2015/62 |

|  |  |
| --- | --- |
| Til | Kopi til: |
| Rådsmedlemmer faglig råd for design og håndverk | varamedlemmer |

**Innkalling til møte i Faglig råd for design og håndverk 12. februar 2015**

Møtested: Utdanningsdirektoratet

Møtetid: Kl.10.00-15.00, lunsj kl. 11.30.

**Saksliste**

### Sak 1/15 Oppfølging av sak 27/14 *Voksne lærlinger*

### I rådsmøtet 2.12.14 ble rådets ønske om å fjerne begrepet aldersbetinget opplæringsrett og åpne opp for unge voksne/voksne som ønsker å utdanne seg innen fagene i utdanningsprogrammet drøftet. Dette omtales også i rådets utviklingsredegjørelse for 2013 Kap. 4.6.7.

# En av konklusjonene fra møtet var:

* FRDHs videre oppfølging - gi innspill til stortingsmeldingsarbeidet? Sekretær undersøker muligheten for dette.

I fellesmøtet mellom SRY og leder og nestleder i faglige råd 22.1 var en av sakene*Orientering om arbeidet og faglige råds mulighet for innspill til ny stortingsmelding om livslang læring*. Se vedlegg og presentasjonen som ble gitt i møtet. Rådsleder vil orientere nærmere om saken.

### Sak 2/15 Høring, NOU 2014:14 Fagskolen - et attraktivt utdanningsvalg

### Fagskoleutvalget leverte sin innstilling, NOU 2014:14 Fagskolen – et attraktivt utdanningsvalg, til kunnskapsministeren 15. desember 2014. Kunnskapsdepartementet har sendt NOU 2014:14 Fagskolen – et attraktivt utdanningsvalg på høring.

# 

# Høringsdokumentet finner du her: <https://www.regjeringen.no/nb/dokumenter/horing-om-fagskolen---nou-2014-14/id2356596/?regj_oss=10> Høringsfrist: 25.03.2015

# Sekretariatet ber om at de faglige rådene selv vurderer om de ønsker å avgi høringsuttalelse i saken. Fagskolenivået er en tertiærutdanning og ligger utenfor rådenes ansvarsområde. Fagskolen er allikevel et viktig tilbud til fagarbeidere som ønsker videreutdanning.

# **AUs innstilling:** FRDH avgir ikke en egen høringsuttalelse på denne da partene representert i rådet sender egne uttalelser.

### **Sak 3/15 Oppfølging av sak 30/14 Prøvenemnder og klagenemnder – sak fra utviklingsredegjørelsen**

I rådsmøtet 2.12.14 drøftet rådet med utgangspunkt i kapittel 4.6.1 og 4.6.2 i utviklingsredegjørelsen, hvor rådet foreslår endringer i sammensettingen av prøvenemnder og klagenemnder. AU ønsket at rådet skulle diskutere disse forslagene videre og utarbeide et konkret forslag som kan legges fram for direktoratet eller SRY.

# Konklusjonen ble:

FRDH foreslår en utprøving av sammensetning i prøvenemnd i 1-2 fylker med lærerepresentant og 3 medlemmer i frisørfaget. Dette for å sjekke ut om det blir mer variasjon av prøver og bedre dokumentasjon og bedre samarbeid mellom skole og arbeidsliv. Forslag sendes til direktoratet.

27. januar sendte direktoratet ut følgende bestilling til de faglige rådene:

Utdanningsdirektoratet har i lengre tid sett behov for en gjennomgang av reglene om fag-, svenne-, og kompetanseprøve i forskrift til opplæringsloven kap.3. Direktoratet starter nå arbeidet med en gjennomgang av disse bestemmelsene der formålet er å bidra til tydeligere, mer oversiktlige og lettere forståelige bestemmelser som gjelder spesielt for fag- og yrkesopplæringen.

Vi ønsker å få innspill fra bransjen om endringer de ønsker og ser behov for, og vil invitere til et nærmere samarbeid med de faglige rådene. Vi tar også imot skriftlige innspill på problemstillinger.

# Sak 4/15 Vurdering av forslag **på organisering av gjennomgangen av tilbudsstrukturen**

På fellesmøtet mellom SRY og leder og nestleder i de faglige rådene 22.januar ble Utdanningsdirektoratets forslag på organisering av gjennomgangen av tilbudsstrukturen presentert.

Etter anmodning fra partene i arbeidslivet har direktoratet forlenget fristen for å komme med skriftlige innspill til 21. februar 2015.

I rådsmøtet vil forslaget bli presentert og drøftet. Direktoratet ber om innspill på:

* organiseringen av, og mandatet til arbeidsgruppene
* hvilke næringer og bransjer som deler utfordringer knyttet til de respektive utdanningsprogrammene
* hvilke utfordringer og temaer, som kan drøftes i arbeidsgruppene
* identifisere kompetansepersoner som kan tenkes en rolle i arbeidsgruppene

I rådsmøtet vil også innhold i bestillingen av utviklingsredegjørelse 2015/2016 og rådets organisering av denne drøftes (se vedlegg 1 i dokumentet ” Forslag på organisering av gjennomgangen av tilbudsstrukturen”).

Orienteringssaker

* Etablering av et nytt studieforberedende utdanningsprogram for kunst, design og arkitektur, se vedlegg.

### **Eventuelt**